Download
pdf.

ฉบับที่ 1
ประจำเดือน, พฤศจิกายน 2552

พฤศจิกายน 52

“มนุษย์ยุคดิจิตอล”

กับ มหันตภัย
ในวันธรรมดาๆ

โทรศัพท์มือถือ คอมพิวเตอร์…โน้ตบุ๊ค...เอ็มพี
3...ไอพอด...บลูทูธ...สมอลทอล์ค...แฮนด์ฟรี...

อุปกรณ์ที่คนยุคปัจจุบันมีติดตัวและใช้เป็นประจำในวันธรรมดาๆ
ของชีวิต
ไม่เพียงแต่มีรูปลักษณ์ที่แตกต่างไปจากยุคที่ผ่านมาอย่างน่าตื่นตาตื่นใจ
แต่ยังมีธรรมชาติที่อัศจรรย์พันลึก
อันเป็นผลจากเทคโนโลยีที่ก้าวหน้าล้ำยุค เพราะอุปกรณ์แข็งๆ
เหมาะมือเหล่านี้ ขับเคลื่อนดัวยคลื่นสัญญาณที่มองไม่เห็น
ทว่ามีฤทธิ์กระทำการให้เกิดผลอย่างเป็นรูปธรรม ไม่เพียงการนำพาภาพ
เสียง ข้อมูล ให้เคลื่อนผ่านอากาศอย่างไร้ร่องรอยรูปและเสียง

แต่ยังส่งผลกระทำการบางอย่างต่อร่างกายของมนุษย์...

“ต้นคิดเรื่องเด่น”
ฉบับนี้ นำผลการประมวลข้อมูลฤทธิ์ข้างเคียง
ของอุปกรณ์สื่อสารไฮเทค
ต่อสุขภาพมนุษย์มานำเสนอเพื่อสะท้อนภาพอีกด้านของชีวิตยุคดิจิตอล
ที่มีทั้งความเจริญก้าวหน้า และข้อพึงระมัดระวัง

ไทยแลนด์แดนดิจิตอล

ข้อมูลล่าสุดชี้ให้เห็นว่า
ชีวิตคนไทยใกล้ชิดกับอุปกรณ์ดิจิตอลมากยิ่งขึ้นทุกที

จากการเปรียบเทียบจำนวนผู้ใช้คอมพิวเตอร์ อินเทอร์เน็ต
และโทรศัพท์มือถือ
(ข้อมูลจากการสำรวจการมีการใช้เทคโนโลยีสารสนเทศและการสื่อสารในครัวเรือน
พ.ศ. 2551 โดยสำนักงานสถิติแห่งชาติ) พบว่า

คนไทยมีอัตราการใช้คอมพิวเตอร์ อินเทอร์เน็ต
และโทรศัพท์มือถือ เพิ่มขึ้นทั้ง 3 ประเภท
โดยเฉพาะโทรศัพท์มือถือ ซึ่งมีผู้ใช้ประมาณ 16.54
ล้านคน (ร้อยละ 28.2) ในปี 2547 ได้เพิ่มขึ้นเกือบเท่าตัวคือ 31.86
ล้านคน (ร้อยละ 52.8) ในปี 2551

การใช้คอมพิวเตอร์
และอินเทอร์เน็ตเพิ่มขึ้นเช่นเดียวกัน คือ ในปี 2547
มีจำนวนผู้ใช้คอมพิวเตอร์ 12.54 ล้านคน (ร้อยละ 21.4)
และจำนวนผู้ใช้อินเทอร์เน็ต 6.97 ล้านคน (ร้อยละ 11.9) แต่ในปี 2551
มีผู้ใช้เพิ่มขึ้น เป็น 16.99 ล้านคน (ร้อยละ 28.2) และ 10.96 ล้านคน
(ร้อยละ 18.2) ตามลำดับ ดังรูปที่ 1

รูปที่ 1
ร้อยละของประชากรอายุ 6 ปีขึ้นไปที่ใช้โทรศัพท์มือถือ คอมพิวเตอร์
และอินเทอร์เน็ต พ.ศ. 22547-2551

นอกจากนี้ยังพบว่ากลุ่มคนที่ใช้คอมพิวเตอร์และอินเทอร์เน็ตมากที่สุด
คือ กลุ่มเด็กและวัยรุ่น โดยในกลุ่มอายุ 6-14 ปี
มีอัตราการใช้คอมพิวเตอร์มากที่สุด คิดเป็นร้อยละ 61.6
ส่วนการใช้อินเทอร์เน็ตพบมากที่สุดในกลุ่มอายุ 15-24 ปี คือร้อยละ 54.7
ดังรูปที่ 2 นับว่าเป็นกลุ่มเสี่ยงที่หลายๆ
คนควรให้ความสำคัญเป็นอย่างยิ่ง

รูปที่ 2
ร้อยละของประชากรอายุ 6 ปีขึ้นไปที่ใช้คอมพิวเตอร์ และอินเทอร์เน็ต
จำแนกตามกลุ่มอายุ พ.ศ. 2551

ดิจิตอลกัดกร่อนสุขภาพ

ต่อไปนี้คือ การประมวลข้อค้นพบเกี่ยวกับผลกระทบจากอุปกรณ์ดิจิตอลต่อสุขภาพ
ที่มีการเผยแพร่ในช่วงที่ผ่านมา

โทรศัพท์มือถือ

ผู้ใช้โทรศัพท์มือถือ
ที่มักมีพฤติกรรมการใช้แนบหูผู้ใช้กับเครื่องอยู่ตลอดช่วงเวลาของการใช้งานนั้น
จะทำให้คลื่นแม่เหล็กไฟฟ้าที่เกิดจากการรับ-ส่งสัญญาณของโทรศัพท์มือถือกระทบกับอวัยวะโดยตรง
ทั้งบริเวณ หู ตา และเข้าไปถึงสมองส่งผลให้เกิดการทำลายเซลล์และเนื้อเยื้อในบริเวณดังกล่าว
และถ้าผู้ใช้ยังคงมีพฤติกรรมทำนองนี้เป็นประจำจะเกิดผลกระทบ โดยผลกระทบในระยะสั้นคือ อาจเกิดอาการปวดหู ปวดศีรษะ
ตาพร่ามัว มึนงง ขาดสมาธิ และเครียด
เนื่องจากระบบพลังงานในร่างกายถูกรบกวน ด้านผลกระทบในระยะยาวคือ อาจทำให้เกิดโรคความจำเสื่อม
มะเร็งสมอง มะเร็งเม็ดเลือดขาว นอกจากนี้ ผลจากการศึกษาพบว่า
เนื้องอกในสมองมีความสัมพันธ์กับการใช้โทรศัพท์มือถือ
เพราะการเกิดเนื้องอกในสมองมักจะเป็นข้างเดียวกับข้างที่ใช้ฟัง-พูดโทรศัพท์มือถือเป็นประจำ

เครื่องเล่น MP-3, IPOD
และหูฟังของโทรศัพท์มือถือ

จากข้อมูลสรุปภาวะสังคมรายเดือน (กรกฎาคม2552)
โดยสำนักงานคณะกรรมการพัฒนาการเศรษฐกิจและสังคมแห่งชาติ ระบุว่า
การเป็นโรคหูเสื่อมหรือหูดับ มีสาเหตุมาจากการนิยมฟังเพลง
โดยใช้หูฟังจากเครื่องเล่นเอ็มพี 3  หรือไอพอด
รวมถึงการใช้หูฟังของเครื่องโทรศัพท์มือถือเป็นเวลานาน
และหากอยู่ในสภาพแวดล้อมที่มีเสียงดังมาก เช่น ในศูนย์การค้า
ก็ต้องเปิดเสียงให้ดังเพื่อให้ได้ยินชัดขึ้น
ซึ่งเกินระดับมาตรฐานการรับเสียง
ส่งผลให้การได้ยินของเด็กไทยมีปัญหาค่อนข้างมาก

จากผลการสุ่มตรวจการได้ยิน
ของนักเรียนวัยรุ่นในเขตกรุงเทพมหานคร ประมาณ 400 คน
โดยกรมควบคุมมลพิษ พบว่า 1 ใน 4 ของกลุ่มตัวอย่าง
มีความผิดปกติในการรับฟังเสียง
ขณะที่ข้อมูลจากสำนักงานกองทุนสนับสนุนการสร้างเสริมสุขภาพ ปี 2550
มีผู้พิการทางหูเพิ่มขึ้นวันละ 35 คน หรือทั้งประเทศ
คาดว่าจะมีผู้ป่วยอาการประสาทหูเสื่อมประมาณ 2 ล้านคน

การใช้คอมพิวเตอร์

ผลกระทบจากการใช้คอมพิวเตอร์เป็นเวลานานๆ
ไม่ว่าจะเล่นเกม ทำงาน หรือเล่นอินเทอร์เน็ตมีดังนี้

ปัญหาเกี่ยวกับสายตา
การใช้คอมพิวเตอร์นานเกินกว่า 6 ชั่วโมงต่อวัน
จะทำให้ตาขาดน้ำหล่อเลี้ยง เกิดอาการระคายเคืองได้
และอาการที่ตามมาคือ ตาพร่า และมองไม่เห็นชั่วคราว
รวมทั้งสายตาสั้น นอกจากนี้ยังมีอาการไมเกรนตามมาด้วย
เพราะกล้ามเนื้อตาจะบีบรัดเลนส์ตาจนล้า

Computer Vision
Syndrome (CVS) มีอาการเมื่อยล้าตา ปวดตา เคืองตา
ตาแห้ง น้ำตาไหล ตามัว เห็นภาพซ้อน ปวดคอ หลัง และไหล่

Repetitive Strain
Injury (RSI)
อาการนี้จะเกิดขึ้นจากการที่คนเรานั่งทำงานหน้าเครื่องคอมพิวเตอร์แบบไม่ถูกสุขลักษณะ
เช่น เอามือวางไว้บนคีย์บอร์ด และสามารถเกิดได้ทุกส่วนของร่างกาย
ตั้งแต่แขน ข้อมือ ข้อนิ้ว แผ่นหลัง ต้นคอ หัวไหล่ และสายตา
หากปล่อยไว้นานๆ อาจต้องผ่าตัดเอ็นก็มี

อาการท้องร่วงเพราะคีย์บอร์ด (Qwerty
Tummy)
ชื่อของอาการนี้เอามาจากตัวอักษรชุดแรกบนแป้นคีย์บอร์ดนั่นเอง
สาเหตุที่ทำให้เกิดอาการท้องร่วงคือ
คีย์บอร์ดมักมีแบคทีเรียสะสมอยู่
หลายคนมักรับประทานอาหารหน้าจอคอมพิวเตอร์ที่มีคีย์บอร์ดตั้งอยู่
แบคทีเรียเหล่านี้อาจจะปะปนในอาหารได้

Carpal Tunnel Syndrome
(CTS) เกิดจากการใช้งานซ้ำๆ ที่บริเวณข้อมือ
ทำให้เอ็นรอบบริเวณข้อมือหนาตัวขึ้น แล้วไปกดเส้นประสาทที่วิ่งผ่าน
ทำให้เกิดอาการชาและเจ็บได้

ที่มา : ปัญหาสุขภาพกับมนุษย์ยุคดิจิตอล โดย
ชัญญาภรณ์ น้ำค้าง สำนักงานพัฒนาระบบข้อมูลข่าวสารสุขภาพใน สถานการณ์ข่าวสุขภาพ www.hiso.or.th
สืบค้นได้จาก http://www.hiso.or.th/hiso/health_event/ghealth_event27.php

สร้างเกราะกันภัย
“วัยสะรุ่นวุ่นไฮเทค”

สถานการณ์นี้ชี้ว่า
"กลุ่มเสี่ยง" สำคัญ  ของผลกระทบจากวิถีชีวิต "มนุษย์ดิจิตอล"
คือเด็กและวัยรุ่น "ครอบครัว" จึงเป็นหน่วยสำคัญในการปกป้องเขา
จากภัยสุขภาพในรูปแบบใหม่ ก่อนจะสายเกินไป
โดยผู้เชี่ยวชาญมีข้อแนะนำดังนี้

ให้ความเอาใจใส่และเข้าใจบุตรหลานที่เริ่มเป็นวัยรุ่น

แบ่งเวลาสำหรับพูดคุยกันในแต่ละวัน

ให้คำแนะนำด้วยความเข้าอกเข้าใจ
แสดงถึงความรักและห่วงใย

สอดแทรกความรู้
ถึงผลกระทบจากการใช้อุปกรณ์สื่อสารอิเล็กทรอนิกส์
และอุปกรณ์เสริมในการสนทนา และฟังเพลงเป็นเวลานานเกินไป
หรือเปิดเสียงดังเกินไป โดยชี้ให้เห็นถึงอันตรายที่อาจเกิดขึ้น
หากใช้งานไม่เหมาะสม หรือผิดวิธี

กระตุ้นให้เด็กเข้าร่วมกิจกรรมภายในครอบครัวมากขึ้น

ส่งเสริมให้เด็กมีงานอดิเรกทำ ไม่ว่าจะเป็นการปลูกต้นไม้
เลี้ยงสัตว์ แม้กระทั่งการเล่นกีฬาที่ชื่นชอบ

สมัครสมาชิกจดหมายข่าวต้นคิด หรือติดต่อ “ต้นคิด” ได้ที่

ตู้ ปณ.2 ปณฝ.ประดิพัทธ์ 10404
โทรศัพท์. 082-668-2854
โทรสาร.082-241-0171
อีเมล์ [email-masked] เว็บไซต์ http://www.tonkit.org/